Diari Oficial de la Generalitat Valenciana


Sumari del DOGV 3779, del 26-06-2000 (2000/4310)

RESOLUCIÓ de 24 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 12 de maig de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Segorbe per a l'ampliació dels ensenyaments de les especialitats de grau elemental i mitjà de trompa i instruments de plectre al Conservatori Professional de Música Alt Palància de titularitat municipal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/4310


Data del document
:   24-05-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Segorbe
    * cooperació administrativa
    * administració local
    * música
    * centre d'ensenyament
    * educació artística

RESOLUCIÓ de 24 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 12 de maig de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Segorbe per a l'ampliació dels ensenyaments de les especialitats de grau elemental i mitjà de trompa i instruments de plectre al Conservatori Professional de Música Alt Palància de titularitat municipal. [2000/X4310]
  
Subscrita, després de la tramitació prèvia reglamentària, entre la Generalitat Valenciana i l'Ajuntament de Segorbe, el 10 d'abril de 2000, una Addenda al Conveni subscrit el 12 de maig de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Segorbe per a l'ampliació dels ensenyaments de les especialitats de grau elemental i mitjà de trompa i instruments de plectre al Conservatori Professional de Música Alt Palància de titularitat municipal, i en compliment del que estableix la clàusula tercera de la mateixa, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0335/2000, i que figura com a annex d'aquesta resolució.
  
València, 24 de maig de 2.000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al conveni subscrit el 12 de maig de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Segorbe, per a l'ampliació dels ensenyaments de les especialitats de grau elemental i mitjà de trompa i instruments de plectre al Conservatori Professional de Música Alt Palància de titularitat municipal.
  
València, 10 d'abril de 2000
  
Reunits:
  
D'una banda, el senyor Manuel Tarancón Fandos, conseller de Cultura, Educació i Ciència de la Generalitat Valenciana, facultat per al present acte mitjançant acord del Govern Valencià, de data 25 de gener de 2000.
  
I de l'altra, el senyor Rafael Calvo Calpe, alcalde-president de l'Ajuntament de Segorbe, facultat per al present acte per l'acord del ple de l'esmentat Ajuntament de data 28 de juliol de 1998, i assistit pel secretari de la Corporació, senyor José María Garzón Marijuan.
  
Manifesten:
  
1. El 12 de maig de 1997 es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Segorbe, per a la reclassificació en professional del Conservatori Elemental de Música Alt Palància de titularitat municipal de l'esmentada localitat. El present Conveni preveu en la clàusula novena la modificació del seu contingut mitjançant la corresponent addenda.
  
2. L'Ajuntament de Segorbe ha sol·licitat autorització per a l'ampliació dels seus ensenyaments en les especialitats de grau elemental i mitjà de Trompa i Instruments de plectre.
  
3. De l'informe de la Unitat d'Inspecció Educativa es desprén que les titulacions presentades per a impartir els ensenyaments sol·licitats s'ajusta al que s'establix en la legislació vigent aplicable.
  
Per tot això, en virtut de les competències que atorguen el Reial Decret 2.093/83, de 28 de juliol, sobre traspàs de funcions i serveis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Ciència i l'Ajuntament de Segorbe acorden subscriure la següent addenda al conveni signat el 12 de maig de 1997, conformement a les següents:
  
Clàusules
  
Primera
  
El Conservatori Professional de Música Alt Palància, de Segorbe, de titularitat municipal, número de codi 05453763, ampliarà els seus ensenyaments de grau elemental i mitjà de la nova ordenació educativa incorporant-hi les especialitats de Trompa i Instruments de plectre, que s'impartiran en les condicions docents, d'adscripció i obligacions previstes en el conveni de 12 de maig de 1997, que es desplega.
  
Segona
  
La present addenda tindrà efecte a partir del curs acadèmic 1998/1999.
  
Tercera
  
La present addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.
  
Com a prova de conformitat, i per tal de deixar-ne consignat el contingut, les dues parts signen la present addenda el dia i al lloc indicats anteriorment.
  
El conseller de Cultura, Educació i Ciència,
  
MANUEL TARANCÓN FANDOS
  
L'alcalde-president de l'Ajuntament de Segorbe,